十四科頭 色空不二
作者：寶誌
朝代：唐

paragraphs: 法性本無青黃，衆生謾造六神。
吾我說他止觀，自意擾擾顛狂。
不識圓通妙理，何時得會真常？
自疾不能治療，却教他人藥方。
外看將爲是善。
心內猶若豺狼。
愚人畏其地獄，智者不異天堂。
對境心常不起，舉足皆是道場。
佛與衆生不二，衆生自作分張。
若欲除却三毒，迢迢不離災殃。
智者知心是佛，愚人樂往西方。